Sabah

For fornavnet, se Sabah (navn).

Sabah er en av de tretten delstatene som utgjør Malaysia. Den ligger helt nord på Borneo, og har grenser til Sarawak i sørvest og Kalimantan Timur i Indonesia i sør. I nordvest ligger Sørkinahavet, i nordøst Sulusjøen og i øst Celebessjøen. Sabah er den nest største av delstatene i landet, og den østligste.

 Geografi 
miniatyr|Kinabalus profil er også avtegnet i Sabahs flagg og riksvåpen.
miniatyr|En bro som krysser Kinabatangan-elva 
Den vestlige delen av Sabah preges av de to fjellkjedene Crocker og Trus Madi. Her ligger Malaysias tre høyeste fjell, med Kinabalu (), som er et av de høyeste i Sørøst-Asia. Deler av dette området har vern som nasjonalparker og er dominert av tropiske regnskoger. Kinabalu nasjonalpark ble også erklært som verdensarv i 2000. Noe lengre øst, i de sentrale delene av Sabah, strekker den noe lavere Brassey-kjeden seg, i et tynt befolket område, hvor det meste av den naturlige vegetasjonen er intakt.Chinchi.com: Banjaran Brassey . Besøkt 27. september 2013. 

I slettelandet mellom Trus Madi og Brassey-fjellene ligger kildene til Malaysias nest lengste elv, Kinabatangan. Nedbørfeltet er på , eller 23 prosent av Sabahs areal. Elvesletten har en godt bevart flora, med unike områder med sump, regnskog og kroksjø.WWF: Case study on river management: Kinabatangan   . Besøkt 27. september 2013.  

Langs Sabahs kyst ligger en rekke øyer og korallrev. I Balabac-stredet, på nordkysten, ligger landets største øy, Banggi. På nordsiden av Bruneibukta ligger Labuan, som utgjør et eget føderalt territorium. Noen av de mindre øyene, som Sipadan og Penyu-øyene, er kjente turistmål.

 Naturvern 

Det er (per 2013) åtte nasjonalparker i Sabah, hvorav tre som gir landskapsvern og fem marine. Parkene administreres av Sabahs statlige organ, Sabah Parks. I tillegg er der en rekke andre områder med forskjellige former for vern som administreres av skogsdepartementet i Sabah eller Sabah Foundation. De gjenværende regnskogsområdene i Sabah er svært biologisk rike, med kjente arter som borneoorangutang, sumatraneshorn og Borneos særegne dvergform av asiatisk elefant. Særlig de litt høyereliggende områdene har svært høyt biologisk mangfold i grupper som dagsommerfugler og orkideer. Langs vassdragene lever blant andre neseape. Sabah har også flere store huler med blant annet store mengde flaggermus og salanganer, mest kjent er Gomantong Cave nær Kinabatangan.

 Historie 

Landområdene som i dag utgjør Sabah var under britisk administrasjon mellom 1882 og 1963. Britisk Nord-Borneo fikk selvstyre den 31. august 1963. Representanter for muslimene, ikke-muslimske innfødte og kineserne støttet å gå inn i en union, noe som til slutt resulterte i Malaysia-avtalen og 20-punktsavtalen. Dette førte til en sammenslutning mellom Sabah, Sarawak, Malaya og Singapore og opprettelsen av den uavhengige føderalstaten Malaysia den 16. september 1963.Forente Nasjoners medlemsstater. Besøkt 27. september 2013.  Den 16. april 1984 ble øya Labuan utskilt fra Sabah som et eget føderalt territorium. 

 Territorielle konflikter 
Sabah har hatt flere territorielle konflikter med Filippinene og Indonesia. 
En strid med Indonesia om suvereniteten over de to øyene Sipidan og Ligitan ble avgjort av FNs internasjonale domstol i Haag i desember 2002, da det ble slått fast at øyene skulle være under malaysisk administrasjon.International Court of Justice: Case concerning sovereignty over Pulau Ligitan and  Pulau Sipadan . Judgement of 17. December 2002. Besøkt 24. september 2013. 

Filippinene hevder å ha et historisk krav på hele området som utgjorde Britisk Nord-Borneo.

 Administrativ inndeling 

miniatyr|Sandakan, på nordkysten, er Sabahs nest største by.
Sabah er delt inn i fem statistiske divisjoner (bahagian) som igjen er delt inn i 25 administrative distrikter (daerah):

Divisjon (malayisk navn)Divisjon (engelsk navn)Areal (km²)Folkemengde (2010) Bahagian Kudat  Kudat Division 4,623 192,457 Bahagian Patai Barat  West Coast Division 7,588 1,067,589 Bahagian Pedalman  Interior Division 18,298 424,534 Bahagian Sandakan  Sandakan Division 28,205 702,207  Bahagian Tawau  Tawau Division 14,905 819,955

 Referanser 

 Kilder 
 Sabah.com: Geografi 
 Sabah Parks hjemmeside 

 Eksterne lenker 

 Hjemmesiden til Sabahs skogsdepartement 
 Hjemmesiden til Sabah Foundation 
 Hjemmesiden til Sabah Tourism Board 
 Malaysia-avtalen av 1963 


Kategori:Nord-Borneo